|  |  |  |  |  |
| --- | --- | --- | --- | --- |
| Razred: 2. | Predmet: GUM | Ura: | Datum: | Učitelj: |
| **Sklop: GIBANJE IN SNOVI** | | | | |
| **Učna enota:** ORFFOVI INŠTRUMENTI | | | | |
| **Cilji:**   * Poslušajo orkester Orffovih glasbil. * Preizkušajo zvok in dolžino tona pri inštrumentih. * Usvajajo pravilne načine igranja na inštrumente. * Pozorno poslušajo zven Orffovih inštrumentov. * V grafičnih zapisih prepoznajo zven nekaterih Orffovih inštrumentov. | | | | |
| **Učne metode:** poslušanje, opazovanje, razgovor | | | | |
| **Učne oblike:** frontalna, individualna, skupinska | | | | |
| **Učni pripomočki/sredstva:** DZ 4/29, U/36, Orffovi inštrumenti | | | | |
| **IZVEDBA UČNE URE** | | | | |
| * ***Pogovor o Orffovih inštrumentih – 15 minut***   Orffovi inštrumenti so mali inštrumenti, ki jih je za otroke preoblikoval in predelal iz drugih inštrumentov skladatelj Carl Orff . To pa zato, da bi približal otrokom igranje na inštrumente.  **Učenci naštejemo inštrumente – s pomočjo predstavitve PPT, nato še** **Učbenik, str. 36,** ki smo jih spoznali v dveh letih: boben, tamburin, palčke, strgalo, triangel, činele, ropotulje, kabasa, kraguljčki, cevasti les, ksilofon, metalofon, zvončki in ne nazadnje tudi kljunasta flavta.  Predstavitev instrumentov za učitelja:  MELODIČNI INŠTRUMENTI:  Ploščice ksilofona, zvončkov in metalofona so kot vroča plošča, udarjalke ne smejo obstati na njih, temveč morajo poskočno odskočiti. Različne udarjalke dajo različen zven: guma, filc, volna, les ... Držimo jih navznoter, komolce pa navzven.  RITMIČNI INŠTRUMENTI:  Palčke – držimo tako, da z eno roko ustvarimo resonančno votlino, nanjo položimo palčko, z drugo roko prožno udarjamo.  Triangel – se med uporabo ne sme vrteti. Zanko razpremo s palcem in kazalcem. Z drugo roko držimo tolkalce, udarjamo po levi in desni stranici triangla. Dolgo zveni.  Činele v paru – udarjamo s krožnim zamahom. Ob udarcu se robova činel za hip dotakneta in spet odbijeta. Zveni dolgo.  Viseča činela – na njen skrajni rob udarjamo z različnimi udarjalkami ali z metlico. Držimo jo za usnjeno zanko.  Cevasti les – s kladivci udarjamo po dveh različno dolgih lesenih ceveh. Primeren je za oponašanje konjičev.  Ropotulje – so polnjene z različnimi materiali, zato dajejo različen zvok. Ropotulje ne držimo za ročaj, pač pa bučko primemo v dlan, z drugo roko pa udarjamo s pestjo po zapestju, da se roka zatrese.  Boben – udarjamo s konicami prstov, z udarjalko ob robu opne, drsimo z nohti po opni.  Tamburin – stresamo, udarjamo s konicami prstov, z udarjalko ob robu opne,...  Kraguljčki – način igranja je enak kot pri ropotuljah.  Kabasa – položimo jo v levo dlan, z desno roko primemo ročaj in ga premikamo naprej in nazaj.   * **DZ 4, str. 29 – 5 minut**   Ponovno poimenujemo glasbila; učenci povežejo sličico inštrumenta s pravilnim poimenovanjem.   * **DL – koliko znam? – 10 minut**   Učenci rešijo delovni list.   * **Učbenik, str. 37 in DZ 4, str. 37 – 15 minut**   Učenci si v učbeniku ogledajo zapise zvokov in grafične zapise inštrumentov. Zaigramo na posamezni instrument.  Nato v DZ preberejo zapise onomatopoij in grafične zapise oglašanja inštrumentov.  Učitelj še enkrat zaigra na vsak inštrument. Učenci nalepijo sličice inštrumentov v ustrezne okvirčke:  *bam ber bam* – boben  *tok tok tok* – palčke  *cin cin cin* – triangel  *s s š* – ropotulje  *resk resk* – strgalo  *pik- pok, pik- pok*  – cevasti les  *čuh –* činele | | | | |